Työnantaja arvioi, mikä osaaminen kuuluu mihinkin työtehtävään. Terveydenhuollon ammattihenkilölain 18 §:n mukaan terveydenhuollon ammattihenkilö on velvollinen ylläpitämään ja kehittämään ammattitoiminnan edellyttämiä tietoja ja taitoja sekä perehtymään ammattitoimintaansa koskeviin säännöksiin ja määräyksiin. Terveydenhuollon ammattihenkilön työnantajan tulee seurata terveydenhuollon ammattihenkilöiden ammatillista kehittymistä ja luoda edellytykset sille, että terveydenhuollon ammattihenkilö voi osallistumalla tarvittavaan ammatilliseen täydennyskoulutukseen ja muilla ammatillisen kehittymisen menetelmillä ylläpitää ja kehittää tietojaan ja taitojaan voidakseen harjoittaa ammattiaan turvallisesti ja asianmukaisesti.
Jos sosiaalihuollon ammattihenkilö osallistuu terveydenhuollon toteuttamiseen, arvioi työnantaja, onko henkilöllä riittävä osaaminen ja koulutustaso tehtävän suorittamiseen.  Käytännössä kriisityötä toteutetaan usein sosiaali- ja kriisipäivystyksissä, joissa monella sosiaali- ja kriisipäivystyksen sosiaalityöntekijällä tai sosionomilla näin onkin.